tartuNLP/wikipedia-smugri-20251201 huggingface dataset:
Roderic H

 
Roderic H on eesti muusikaprodutsent ja klahvpillimängija. 
Ta on mänginud klahvpille (klaverit, akordioni) üle 20 aasta ja osalenud mitmes ansamblis.
Ta mängib klahvpille pop-rokkbändis Maria Stuart.
Elektroonilise muusika produtsendina avaldas oma esimese singli "Reasons" veebruaris 2019. Sestpeale on ta eksperimenteerinud eri stiilidega ning avaldanud veel singlid "Here to stay" ja "Million ways".
29. märtsil 2019 ilmus tema "pop/dance"-stiilis laul "Mistakes". Paljud raadiojaamad üle maailma (Inglismaa, USA, Rootsi, Norra, Saksamaa, Eesti jne) laulu oma igapäevalugude esitusloendisse.
10. mail 2019 ilmunud singel "On this track" on rõõmsameelne, positiivne, tempokas suvine lugu. Laul räägib kohtumisest just selle ÕIGE inimesega, keda oleme oma ellu oodanud. Räägib armumisest, armastusest ja koos käsikäes sammumisest just sellel õigel armastusest täidetud elutee rajal.
30. mail 2019 ilmus singel "Stronger". See on energiline "synhtwave"-lugu, milles on 1980.–1990. aastate tantsumuusika mõjutusi.
Kõikide kurbade rõõm

Kõikide kurbade rõõm (kirikuslaavi keeles "Всех скорбящих Радость") on Jumalaema ikoon, sellenimelisi ja sama kompositsiooniga imettegevaid ikoone on tuntud vähemalt kolm. Nimetatakse ka Kõigi kurbade rõõm, Kõikide kurbade rõõmu Jumalaema või Jumalaema Kõikide kurbade rõõmu pühakuju.
Ikoonitüüp on pärit 17. sajandist ning on seotud 1688. aastal Moskvas toimunud imega. Tegemist on puhtalt Venemaa ikoonitüübiga, millel pole analoogiaid kunagise Bütsantsi territooriumi maade ega ka Lääne-Euroopa religioosses kunstis.
Pärimus.
Tuntuim kolmest on Moskva Kõikide kurbade rõõmu ikoon, mille mälestuspäeva tähistatakse 24. oktoobril. Moskva patriarhi Joakimi (1621–1690) õde Jevfimija tervenes imepärasel viisil paranematust haavast küljel pärast seda, kui ta oli, kuuletudes häälele, otsinud Issanda Muutmise kirikust Ordõnkal üles selle ikooni ja lasknud pidada preestril selle ees palvuse koos veepühitsusega. Alates toimumisest 1688. aastal on see päev Moskva ikooni järgi ja esimese ime järgi ikooni tähtsaim mälestuspäev.
Tuntud on ka Peterburi Kõikide kurbade rõõmu ikoon, mille mälestuspäev on 23. juulil. Ikoon sai kuulsaks imepärase pääsemisega, kui 1888. aastal tabas Peterburi klaasitehase Tihvini Jumalaema ikoonile pühitsetud kabelit välgulöök, mis süütas kabeli ja Kõikide kurbade rõõmu ikoon jäi ainsana tulest puutumata. Pärast tulekahju leiti ikooni külge jäänuna kaksteist korjanduskarbi münti. Peterburi ikoonist pärineb tava kujutada või kinnitada Kõikide kurbade rõõmu Jumalaema ikoonile münte.
Kolmanda imettegeva Kõikide kurbade rõõmu ikooni mälestuspäev on 19. november.
Kompositsioon.
Ikooni keskel seisab mandorlaga ümbritsetud Jumalaema. Vahel on ta kujutatud tõstetud kätega palvetavana või õnnistavana (nagu Peterburi ikoonil), vahel Jeesuslapsega süles ja üht kätt žestiks tõstes (nagu Moskva ikoonil). Mõnikord on Jumalaema kujutatud krooniga ja skeptriga nagu valitseja. Jumalaema pea kohal ikooni ülaosas on kõigeväeline Kristus (Moskva ikoonil Kolmainsus, ikonograafia, mis 17. sajandist alates kirikukogu poolt keelati), Jumalaemast kahel pool on hõljumas inglid. Ikooni alumises pooles ümbritsevad Jumalaema abipalujad, kes on kujutatud koos erinevate esemetega, mis viitavad nende hädale – kepp tähistab vigast või lombakat, side silmadel pimedat.
Tekstid.
Kõikide kurbade rõõmu ikooni auks on 1863. aastal kirjutatud akatist.
Jakov Fišman

Jakov Fišman (vene keeles "Яков Лейбович Фишман"; 20. märts 1913 Slutsk – 4. juuni 1983 Moskva) oli Moskva koraalse sünagoogi pearabi aastatel 1972–1983.
Aastal 1976 külastas ta Ameerika Ühendriike, kus eitas ajakirjandusele intervjuud andes, et Nõukogude Liidus esineb usklike tagakiusamist. Tänu tema visiidile avanes mõnel noorel juudil võimalus õppida Budapesti rabiseminaris (ainus idablokis). 1983. aasta aprilli lõpus oli ta sunnitud liituma Iisraeli vastu suunatud propagandistliku nn Juudi Antisionistliku Komiteega ja suri kuu aega hiljem südamerabandusse.
Control Machete

Control Machete oli Mehhiko hiphopansambel, mis tegutses aastatel 1996–2004 Nuevo Leóni osariigis Monterreys.
Algselt olid selle liikmed räpparid Fermin IV, Pato Machete ja DJ Toy Selectah.
Mucho Barato

Mucho Barato on ansambli Control Machete debüütalbum. Album ilmus 1996. aastal.
Kohalik kirik

Kohalik kirik on kindlaks määratud aladel tegutsev kirikuorganisatsioon, mis korraldab oma siseelu iseseisvalt, kuid moodustab samaaegselt osa üleilmsest kirikust.
Kohalik kirik on sõltuvalt kirikust tähistatud nii kirikuorganisatsiooni geograafilist ulatust kui ka piiskoppide rolli. Rangema määratluse järgi on kohalik kirik piiskopkond, mis koosneb teatud hulgast kogudustest. Üleüldisemas kasutuses on kohalik kirik usklike kogudus, mis koguneb ühes kohas jumalasõna kuulma ja sakramente pühitsema.
Väljend on laiemalt kasutuses õigeusu põhivoolu eklesioloogias, mille kirikukorralduses tähistab kohalik kirik üleilmse õigeusu kiriku osakirikut. Kohalik kirik võib õigeusus tähendada nii autokefaalset kui ka autonoomset kirikut, millest esimesel on täielik ja teisel osaline iseseisvus kirikuelu korraldamisel. Sageli on kohalik kirik rahvuskirik, mis ühendab ühte rahvusesse kuuluvaid inimesi või mille määrab riigipiir.
Elkharti maakond

Elkharti maakond ("Elkhart County") on maakond Ameerika Ühendriikides Indiana osariigis.
Maakonna halduskeskus on Goshen.
Ajalugu.
Maakond moodustati 29. jaanuaril 1830.
Rahvastik.
Elanike arv oli 2010. aasta rahvaloenduse järgi 197 559.
Arvestuslik rahvaarvu muutus (1. juuli seisuga):
Fayette'i maakond (Indiana)

Fayette'i maakond ("Fayette County") on maakond Ameerika Ühendriikides Indiana osariigis.
Maakonna halduskeskus on Connersville.
Ajalugu.
Maakond moodustati 29. jaanuaril 1818.
Rahvastik.
Elanike arv oli 2010. aasta rahvaloenduse järgi 24 277.
Arvestuslik rahvaarvu muutus (1. juuli seisuga):
Mõttekriips

Mõttekriips ( – ) on kirjavahemärk, millega märgitakse lausekatkestust ja mõttepausi.
Seda kasutatakse koondlauses loetelu järel kokkuvõtusõna ees, kiilu eraldamiseks, muude lauseosade eriliseks esiletõstmiseks või lausekatkestuse tähistamiseks. Mõttekriipsu ümber jäetakse tühikud.
Arvutikirjas on võimalik kasutada mitme pikkusega mõttekriipse. Unicode'is on U+2013 tavaline mõttekriips (–, inglise "en dash") ja U+2014 aga pikk mõttekriips (—, inglise "em dash"). 
Mõttekriipsu pikkuste eristamine ei kuulu eesti õigekirja.
Mõttekriipsuga samakujulist pikka kriipsu (ehk kuni-kriipsu) kasutatakse sõna "kuni" asenduseks vahemike märkimisel numbriga kirjutatud arvude vahel; sõna "kuni" asenduseks ajavahemike märkimisel lühendite vahel; sõnade "ja, või, ega" asenduseks rinnastatud võrdväärsete lauseliikmete vahel, kui vähemalt üks neist on kirjutatud lahku või sidekriipsuga; samal real jätkuvate otsekõnede eraldamiseks; hinnasiltide kujundamisel, kui rahasumma kümnend- või täisosa puudub.
Dagmar Lamp

Dagmar Lamp (sündinud 11. veebruaril 1984 Tartus) on eesti kirjanik, podcaster, blogija ja ajakirjanik. 
Haridus.
Dagmar Lamp on lõpetanud Tartu Karlova Gümnaasiumi 2002. aastal ning Tartu Ülikooli ajakirjanduse ja suhtekorralduse eriala 2005. aastal. Magistrikraadi sai ta 2015. aastal Tallinna Ülikoolis kommunikatsiooni erialal.
Töö.
Ta on töötanud kommunikatsioonispetsialistina, asutanud mitu taskuhäälingut ja juhtinud taskuhäälingusaateid. 
Ta on töötanud loodusportaalis Roheline Värav, ajalehes Õhtuleht, ajakirjades Naised, Naisteleht, Hello!, kirjastuses Petrone Print. Aastatel 2015–2021 töötas ta Postimees Grupis ajakirjanikuna. Aastatel 2021–2023 juhtis ta reklaamiagentuuris Havas kommunikatsiooniosakonda. Detsembrist 2023 kuni maini 2025 oli Dagmar Eesti Loodusmuuseumi kommunikatsioonijuht. Dagmar Lamp on Nõiawärk OÜ omanik ja pakub kommunikatsiooni- ja sisuloometeenuseid.
Looming.
Raamatud.
Dagmar Lamp on koos kirjanik Epp Petronega välja andnud raamatud "Õun ära süüa?" (2007) ja "Meestest, lihtsalt" (2007). Ta oli raamatu "Seiklus neljale" (2011) üks autoritest. Novellikogu "Tule, ma jutustan sulle loo" koostaja ja üks autoreid. Ta on raamatute "Naistest, lihtsalt" (2011), "Kortermaja" (2014), "Ööd kollases autos" (2010), "Kirjad tütrele ehk kuidas ma emaks kasvasin ja selle käigus oma last maha ei tapnud" (2017) autor. Tema novelli leiab jutukogust "Tartu rahutused". Autorinimena on ta kasutanud ka nime Dagmar Reintam.
Blogi.
Lamp on blogi daki.elab.siin autor (2004). Sealsete kirjutiste põhjal on ta koostanud samanimelise raamatu, mis ilmus 2007. aastal kirjastuse Petrone Print kaudu (autori nimena on kirjas Dagmar Reintam).
Taskuhääling.
Dagmar Lamp on taskuhäälingusarjade "Naistejutud" ja "Eesti roimad koos Andres Anveltiga" autor. 
Koos Heidi Ruuliga lõi ta taskuhäälingu "Külmavärinad". Pärast Postimehest lahkumist lõpetas ta nende saadete tegemise ja hakkas koos Ruuliga tegema saadet "Kikimoorid", kus käsitletakse kõhedaid krimi- ja paranormaalseid lugusid, mis on leidnud aset peamiselt Eestis. 
Lisaks on ta saate "Sodiaagisosinad" autor ja kaassaatejuht koos astroloog Margit Korbega ja saate "Kosmose peatus" kaassaatejuht. Koos Liisi Rohtungi ja Henry Kõrvitsa ehk Genkaga teeb Lamp taskuhäälingut "Mis värk sellega on?".
Makedoonia Õigeusu Kirik

Makedoonia Õigeusu Kirik (makedoonia keeles Македонска православна црква) on kanooniliselt tunnustamata õigeusu kirik Põhja-Makedoonias. 1967. aastal kuulutas kirik end autokefaalseks ja iseseisvaks Serbia Õigeusu Kirikust.
Ajalugu.
Makedoonia Õigeusu Kiriku autokefaaliat ei tunnista nende emakirik Serbia Õigeusu Kirik, Konstantinoopoli ja Moskva patriarhaat ning teised kanoonilised õigeusu kirikud.
Vambo (rukkisort)

'Vambo' on talirukkisort.
Sordi aretasid H. Tuppits ja H. Leesment.
Sort kanti sordilehte 1973.
Sangaste (rukkisort)

Sangaste on talirukkisort.
Sordi aretas Sangaste mõisnik Friedrich Georg Magnus von Berg.
Sort kanti sordilehte 1949.
Elvi (rukkisort)

Elvi on talirukkisort.
Sordi aretasid Leida Kask, Kalju Kask, Virve Küüts, Vahur Kukk ja Ilme Tupits.
Sort kanti sordilehte 1993.
Rakvere saksofonikvartett

Rakvere saksofonikvartett on Rakvere linnaorkestri juures tegutsev kvartett, mille moodustavad kolm saksofoni ja üks tuuba.
2005 andis ansambel välja albumi.
Ansambel on esinenud ka välismaal, näiteks Soomes ja Rootsis.
Albaania televisioon

Televisioon Albaanias sai alguse 1960 aastal. RTSH domineeris Albaania ringhäälingus kuni 1990. aastate keskpaigani, mil eraomanduses olevad raadio- ja telekanalid hakkasid jõudsasti populaarsust koguma ning hõivasid suurel hulgal veel saada olevaid tühje sagedusi. 
Üleminek digitelevisioonile on lõpetatud.
Praegu on Albaanias 3 riiklikku kommertskanalit, 56 kohalikku jaama, 83 kohalikku kaabeltelevisiooni jaama ja 2 kommertsmultipleksi. Kõigist riiklikest analoogtelevisiooni edastavatest meediakanalitest on kõige levinum avalik-õiguslik ringhäälinguorganisatsioon Radio Televizioni Shqiptar (RTSH): selle signaal katab 80,5% territooriumist, millele järgneb Top Channel 79%-ga ja TV Klan 78%-ga. Kuigi on olemas ka digitaalsed multipleksid, ei arvestata neid territoriaalse ulatuse näitajates. Teised Tiranas asuvad peamised telekanalid, mille signaal katab olulist osa territooriumist, on: Ora News, News 24, Vizion Plus, IN Tv, Report TV ja Radio Televizioni SCAN. Kõik kanalid peale Vizion Plus TV ja Radio Televizioni SCAN-i edastavad peamiselt uudistesaateid.
Allpool on nimekiri Albaania Vabariigi tegutsevatest televisioonijaamadest ja nähtavatest telesaadetest.
Nõukogude Avalikkuse Antisionistlik Komitee

Juudi Antisionistlik Komitee (vene keeles: "Антисионистский комитет советской общественности") oli Nõukogude Liidus KGB suunistel juudi avaliku elu tegelastest sunniviisiiliselt moodustatud Iisraeli poliitika vastane organisatsioon. Liituma sunniti ka rabi Jakov Fišman.
Viljandi Orienteerumisklubi Lehola

MTÜ Viljandi Orienteerumisklubi Lehola on Viljandi maakonnas Viljandis tegutsev orienteerumisklubi.
Klubi on Eesti Orienteerumisliidu ja Viljandimaa Spordiliidu liige.
Võru rattaralli

Võru rattaralli (lühendatult VÕRR) on Eesti rattavõistlus, mis toimub Võru ümbruses. Võistlust korraldab aastast 2005 Haanja Rattaklubi.
Võisteldakse kahel distantsil: pikem (umbes 100 km) ja lühem (umbes 45 km) distants.
Mandorla

Mandorla (itaalia keelest "mandorla" 'mandel') on piklik, mandlikujuline aupaiste, mis kristlikus kunstis ümbritseb Kristust või Maarjat üleni. Väga harv on muude isikute kujutamine mandorlas.
Lääne-Euroopa kunstis.
Mandorla on Lääne-Euroopas tavaline ottode ja romaani kunstis, veel ka varagootikas. Sageli esineb see "Maiestas Domini" kompositsioonis apsiidifreskodel ja portaalide tümpanonidel, ka altariseintel ja reljeefsetel elevandiluust või väärismetallist köitekaantel. Varaseim mandorlamotiiv leidub Rooma Santa Maria Maggiore basiilika 5. sajandist pärit mosaiikidel, kus see ümbritseb mõnesid Vana Testamendi tegelasi.
Neitsi Maarja esineb romaani kunstis mandorlas näiteks koos Jeesuslapsega seisvana või troonil istuvana ("sedes sapientiae"), samuti on mandlikujuline aupaiste sage Maarja taevamineku süžees. Ka Maarja kroonimine võib olla paigutatud mandorlasse või ringikujulisse raami nii, et Maarja ja Kristus on kõrvuti.
Pärast gootikat esineb mandorlamotiiv Euroopa kunstis harva, erandiks on hilisgootikas tekkinud kompositsioon Maarjaga piklikus lille- või kiirtepärjas, mis kestab kuni barokiperioodini.
Bütsantsi kunstis.
Mandorla esineb ka ikoonidel bütsantsi kunstis ja sellest mõjutatud hilisemas ikoonimaalis.
Mandorla ümbritseb Kristust Ülestõusmise, Issanda Muutmise (kirgastamise) ja Jumalaema Uinumise ikoonidel. Kaks esimest kompositsiooni saavad standardiks juba 6. sajandil, kolmas, kus Kristus samuti esineb ülestõusnuna oma taevalikus hiilguses, muutub tavaliseks mõnevõrra hiljem.
17. sajandil kujunenud ikoonitüüp, millel Jumalaema on kujutatud mandorlas, on Kõikide kurbade rõõm.
Mujal.
Mandlikujuline aupaiste esineb ka budistlikel pühapiltidel ja -kujudel, ent selles kontekstis terminit "mandorla" ei kasutata.
Tarokikaartide Suure Arkaani kaart Maailm ("Le Monde") kujutab ühe variandina naist mandlikujulises raamistuses, ümbritsetuna evangelistide sümbolitest.
Baumgarten (Riia suguvõsa)

Baumgarten (varem "Bomgardenn", "Bomgarden", "Boogarden") oli Riiast pärit kaupmehe- ja aadlisuguvõsa.
Autonoomne kirik

Autonoomne kirik (kreeka keeles "auto" - ise, "nomos" - seadus) on õigeusu kirikus kirik, mis on osalise iseseisvusega. Autonoomne kirik teeb oma otsused ise, kuid väljaspool oleval patriarhil on teatav piiratud võim.
Juuli (eesnimi)

Juuli on naisenimi.
2018. aasta seisuga oli see Eestis esinemissageduselt 1171. naisenimi. 1. jaanuari 2018 seisuga oli Eestis eesnimi Juuli 45 naisel.
Kati (eesnimi)

Kati on naisenimi.
2018. aasta seisuga oli see Eestis esinemissageduselt 150. naisenimi. 1. jaanuari 2018 seisuga oli Eestis eesnimi Kati 1244 naisel.
Gollegiella

Gollegiella (põhjasaami keelest tõlgituna 'kuldne keel') on saami keelte alane kultuuriauhind.
Auhind asutati 2004. aastal ning seda antakse välja üle aasta ning selle eesmärk on väärtustada saami keelte alal tehtut. Auhinna žüriis on Norra, Rootsi, Soome ja Venemaa esindajad.
Auhinna kandidaate võivad esitada nii era- kui ka juriidilised isikud Norras, Rootsis, Soomes ja Venemaal. Seda võidakse anda samuti nii era- või juriidilisele isikule või projektile ning jagada seda igal võimalikul moel, selle suurus on 15 000 eurot.
Sui keel

Sui keel on tai-kadai keelkonna kami-sui rühma kuuluv keel, mida emakeelena räägivad suid Hiinas Guizhou provintsis.
Sui keelt räägib umbes 300 000 inimest.
Sui keel on toonikeel nagu teisedki kami-sui keeled. Sui keeles on 8 tooni, 7 vokaalfoneemi ja mõnedel andmetel kuni 70 konsonantfoneemi.
Sui keeles on kasutatud sui kirja, kuid seda kasutasid vaid šamaanid ja tavaelus seda ei kasutatud. Sui kiri on logograafiline, mõnede piktograafilise kirja elementidega, kirjamärke on umbes 500. Tänapäeval kasutatakse kirjas enamasti hiina keelt.
Javolenus Priscus

Gaius Octavius Tidius Tossianus Lucius Iavolenus Priscus (lühinimega Iavolenus Priscus) (sündinud u 60 pKr) oli Rooma senaator ja jurist. Priscus oli sabiniaanide koolkonna pea ja pidas mitut ametit, olles muuhulgas leegioniülem, provintsi asehaldur ja konsul. Paljusidd tema otsuseid on tsiteeritud "Digestides".
Arvatakse, et Iavolenus Priscus tuli Nedinumist või Iguviumist Umbrias. Ta tegi karjääri keiserliku halduse ja õiguse alal.
Keiserlik karjäär.
Usutakse, et 84 pKr tuli Javolenus Priscus Rooma Britannia provintsi, kus ta viibis kaks aastat ja teenis "juridicus"'e ehk vanemkohtunikuna. Pärast seda naasis ta Rooma ja pidas seal oma konsulaati. Konsuliametit peeti Rooma riigi kõrgeimaks auks. 
Pärast konsuliaega, 86 pKr oli ta Ülem-Saksamaa kuberner, keiser Domitianuse valitsusajal tõenäoliselt Süüria provintsi kuberner ja natuke hiljem Aafrika prokonsul ehk maavalitseja. Iavolenus Priscus teenis ka keiser Traianuse konsiiliumis, olles lugupeetud jurist. 106. või 107. pKr sai temast Keiserliku Nõukogu liige.
Juristikarjäär.
Gaius Plinius Caecilius Secundus kirjeldab Iavolenus Priscust kui tihedalt avalike suhetega seotud tuntud tsiviilõigus eksperti, kes on pigem ekstsentrik. Ta oli viimane sabininaanide õigusteadusliku kooli juht ning Salvius Iulianuse õpetaja ja õiguslik juhendaja. Ta kirjutas "Küsimuste" ja "Vastuste" kogumikke ning kommentaare sabiniaanide koolkonna varasemate juhtide, nagu Marcus Antistius Labeo ja Cassiuse teostele.
Priscus avaldas 15 kirjade ehk "epistulaede raamatut ehk librit", milles käsitleti õigusprobleeme.
On avaldatud arvamust, et Iavolenus Priscus oli kuulus, kuna ta oli jurist.
Iavolenus Priscuselt teatakse tema ütlust "Omnis definitio in iure civili periculosa est" 'Iga definitsioon tsiviilõiguses on ohtlik'.
Artilleria Pesada presenta

Artilleria Pesada presenta on ansambli Control Machete teine album. Album ilmus 1999. aastal.
Surdegis

Surdegis on alev Leedus Anykščiai rajooni Troškūnai vallas. Alev asub Vašuoka jõe kaldal.
Surdegises on postkontor, raamatukogu ja kultuurimaja; aastani 2010 tegutses alevis ka kool. Vaatamisväärsusteks on sealne aastal 1812 ehitatud katoliku kirik, Jumalaema ikooni kabel ja endise Surdegise Pühavaimu kloostri hoonetekompleks.
Aastal 1931 sündis seal Leedu näitleja Algimantas Masiulis.
Ajalugu.
Surdegist on esmamainitud XVI sajandi alguses. 1510. aastal lubas sealne maaomanik Bagdonas Staveckis Valevski-Levkovskitel sinna õigeusu kiriku ehitada.
Aastal 1530 pühitseti sealne kirik koos kiriku juures voolava allikaga Jumalaemale. Selle kõrvale rajas Biržai staarost Aleksejus Feodorovičius Kolmainu kiriku, mis oli samuti õigeusu kirik. Aastal 1612 või 1625 alustati vana Jumalaema kiriku asemele uue kivihoone ehitamist. Hoone valmis aastal 1636. Aastal 1627 asutas sealse mõisa omanik Ana Staveckaja Surdegisse õigeusu mungakloostri (Surdegise Pühavaimu klooster).
Aastal 1780 ehitati Surdegisse ka katoliku kabel. Aastal 1807 ehitati sinna Jumalaema uinumise õigeusu kirik, aastal 1812 aga vana laguneva kivikiriku asemele uus Püha Vaimu väljavalamise (Nelipühi) õigeusu kirik (praegune katoliku kirik). Aastal 1855 sai Surdegis alevi staatuse. Tsaariajal oli alevi venekeelne nimekuju Сурдеги. Aastal 1897 hakkas alevis tegutsema kihelkonnakool, leedukeelset haridust hakati seal andma aastal 1913.
Surdegise klooster evakueeriti aastal 1915 Moskvasse ja suleti seal aastal 1917, sellest ajast peale on sealsed õigeusu kirikud hooletusse jäänud ja lagunenud; kadunud on ka sealne õigeusu kihelkond. Säilinud on teine õigeusu kirik, mis anti üle sealsele katoliku kogudusele. Alevi õigeusklikust minevikust on säilinud vaid aastal 1869 ehitatud kabel, kus asus koopia Surdegise Jumalaema ikoonist. Panevėžysi vene kultuuriseltsi eestvedamisel tehti kabel korda ja asetati sinna aastal 2012 ka ehtne Surdegise Jumalaema ikoon; ühtlasi tehti korda ka Surdegise vene kalmistu.
Aastal 1926 moodustati Surdegise katoliku kihelkond. Aastal 1928 avati alevis postkontor, seni oli postkontor tegutsenud vaid Surdegise raudteejaamas. Surdegises moodustati neil aastatel ka piimandusühistu ja põllumeeste ühistu. Nõukogude perioodil oli Surdegis kohaliku kolhoosi keskasulaks.
Grotto Bay

Grotto Bay (afrikaani keeles Grottobaai) on asula Lõuna-Aafrika Vabariigis Lääne-Kapimaa provintsis West Coasti ringkonnas Swartlandi vallas. Grotto Bay asub Atlandi ookeani rannikul.
Lõuna-Aafrika Vabariigi 2011. aasta rahvaloenduse andmetel oli Grotto Bay elanikest valgeid 85,45%, mustanahalisi aafriklasi 6,82%, värvilisi 0,91% ja teisi 6,82%. Inglise keelt pidas emakeeleks 51,36%, afrikaani keelt 43,64%, tsvana keelt 1,82%, sotho keelt 1,82%, ndebele keelt 0,45% ja teisi keeli 0,91%.
Strandfontein

Strandfontein on asula Lõuna-Aafrika Vabariigis Lääne-Kapimaa provintsis West Coasti ringkonnas Matzikama vallas. Strandfontein asub Atlandi ookeani rannikul.
Lõuna-Aafrika Vabariigi 2011. aasta rahvaloenduse andmetel oli Strandfonteini elanikest mustanahalisi aafriklasi 50,58%, valgeid 33,18%, värvilisi 14,85%, India või Aasia päritolu inimesi 0,93% ja teisi 0,46%. Afrikaani keelt pidas emakeeleks 68,98% inimesi, koosa keelt 22,46%, inglise keelt 3,21%, sotho keelt 2,67% ja suulu keelt 1,07%.
Iseärane punkt

Iseärane punkt ehk singulaarne punkt (inglise keeles "singularity") on matemaatikas reeglina punkt, kus matemaatiline objekt (tavaliselt funktsioon) ei ole määratletud või millel on ebaregulaarne käitumine (näiteks punkt, kus funktsioon on katkestatud või ei ole diferentseeruv). Teisiti öeldes, funktsiooni iseärane punkt on komplekstasandi punkt, milles vaadeldav funktsioon ei ole analüütiline ja mis takistab selle funktsiooni analüütilist jätkamist. 
Lihtne näide: Reaalmuutuja funktsioon
formula_1
omab singulaarsust kohas "x" = 0, sest vastuseks on ±∞ ja see ei ole määratletav. 
Funktsioon "g"("x") = |"x"| (vaata absoluutväärtus) omab samuti singulaarsust kohas "x" = 0, kuna see ei ole seal diferentseeruv.
Kümnise kirik

Kümnise kirik ehk Jumalaema Uinumise kirik (ukraina keeles Десятинна церква "Desjatõnna tserkva" ehk Церква Успіння Пресвятої Богородиці "Tserkva Uspinnja Presvjatoi Bogorodõtsi") oli Kiievis Vladimir Püha käsul aastatel 989–996 ehitatud Vana-Vene esimene kivikirik. See purustati aastal 1240, kui Batu-khaani väed vallutasid Kiievi.
Vladimir pani kõrvale kümnendiku oma sissetulekust ja varast, et kiriku ehitamist ja ülalpidamist rahastada, mis andiski kirikule selle rahvaliku nime.
Pildid.
Teine Kümnise kirik (1630. aastad — 1828).
Metropoliit Petro Mohõla initsiatiivil ehitati 1630. aastatel vana kiriku alusmüüride edelanurgale väike Jumalaema Sündimise kirik.
Kolmas Kümnise kirik (1842—1928).
Kiievi metropoliidi Eugeniuse algatusel ehitati 19. sajandi keskel vana kiriku alusmüüridele uus Kümnise kirik. Vladimir Stassovi projekteeritud kirik sarnanes stiililt tema teisele varases pseudovene stiilis ehitatud sakraalhoonele, Aleksander Nevski mälestuskirikule. Uue Kümnise kiriku lasi 1928. aastal hävitada Nõukogude võim.
Akwid

Akwid on 1994. aastal loodud Mehhiko räppansambel Jiquilpan Michoacan.
Algselt olid selle liikmed räpparid AK ja Wikid.
Akwid on üks tuntumaid Mehhiko räppansambleid, kes on jõudnud ka Billboardi edetabelisse.
Difeomorfism

Difeomorfism on bijektiivne pidevalt diferentseeruv kujutus, mille pöördkujutus on samuti pidevalt diferentseeruv. 
Selle kujutus määramis- ja muutumispiirkonnad võivad olla vektorruumi formula_1 lahtised hulgad või üldisemalt diferentseeruvad muutkonnad. Vastavalt diferentseeruvusklassile räägitakse formula_2-difeomorfismidest (formula_3).
Definitsioon.
Vektorruum.
Kujutust vektorruumi formula_1 ühest lahtisest alamhulgast teise formula_5 nimetatakse difeomorfismiks, 
Kui formula_6 ja formula_8 on formula_11 korda pidevalt diferentseeruvad (ehk klassist formula_2“, formula_13), siis nimetatakse kujutust formula_6 formula_2-difeomorfismiks.
Kui formula_6 ja formula_8 on mis tahes arv kordi diferentseeruvad (ehk klassist formula_18), siis nimetatakse kujutust formula_6 formula_18-difeomorfismiks. Kui formula_6 ja formula_8 on mõlemad analüütilised (ehk klassist formula_23), siis nimetatakse kujutust formula_6 formula_23-difeomorfismiks.
Kujutust formula_5 lahtiste alamhulkade vahel formula_27 nimetatakse lokaalseks difeomorfismiks, kui igal punktil formula_28 on niisugune lahtine ümbrus formula_29 et selle kujutis formula_30 on lahtine ning kujutuse formula_6 ahend 
formula_32 hulgale formula_33 on difeomorfism.
Kaaratsim

Kaaratsim (ametliku nimega Mittetulundusühing Segarahvatantsurühm Kaaratsim) on Jõgeva maakonnas Jõgeval tegutsev rahvatantsurühm. Rühma juhendaja on Aino Sobak.
Rühm asutati 1980. aastal. Algul oli see Jõgeva KEKi rahvatantsurühm.
Inglise hurt

Inglise hurt on Ühendkuningriigis aretatud koeratõug.
Tõustandardis on koera päritolu kohta muu hulgas kirjas järgmist: „Ekspertide sugugi mitte üksmeelse arvamuse kohaselt võib inglise hurt olla pärit Lähis-Idast. Hurdatüüpi koeri kujutavaid joonistusi on leitud Vana-Egiptuse hauaehitistest, mis on pärit umbes 4000 aastast eKr. /.../ Ühe inglise hurda liikumiskiiruseks mõõdeti lausa 45 miili tunnis.“
Sama allikas lisab koera käitumise/iseloomu kohta: „Märkimisväärse visaduse ja vastupidavusega koer. Arukas, õrn, kirglik ning tasakaalukas.“
Keila püss

Keila püss on Harju maakonnast Keila lähedalt leitud algeline püss. Püss on dateeritud 14. sajandi lõpukümnenditesse ja ühtlasi üks vanimaid teadaolevaid käsitulirelvi Euroopas. 
Pronksist valatud relva jäänused on hoiul Harjumaa muuseumis.
Säilinud on koonusekujuline kaheksatahuline pronksist torukatke, püssi keskosa, millest on võimalik teha järeldusi püssi võimaliku väljanägemise kohta. Kujult sarnaneb püss Saksa sõjaväelase Konrad Kyeseri 15. sajandi alguses käsikirjas oleva püssi kujutisega.
Viited.
Välislingid 
Keila püssist Vikerraadio saatesarjas "Eesti Lugu"
Rakvere Võrkpalliklubi

Rakvere Võrkpalliklubi on Lääne-Viru maakonnas Rakveres tegutsev võrkpalliklubi.
Ajalugu.
MTÜ Rakvere Võrkpalliklubi asutati 28. detsembril 2012. Klubi presidendi rolli võttis Raigo Pärs. Uue klubi loomisega taandus meistriliiga klubi Rakvere Fruit Xpressi vedamisest (varasem Rakvere Rivaal, Rakvere Aeroc) Mati Merirand ning suuresti selle meistriliiga klubi baasil liitus hooajal 2013/14 uus Rakvere VK Balti- ja Eesti meistriliigaga.
Hooajal 2016/17 võideti üllatuslikult Balti liiga, mis on siiani klubi ainus tiitel Eesti ja Baltikumi kõrgeimal tasemel. Eesti karikavõistlustel on korra jõutud finaali (2015).
Rahalistel kaalutlustel loobus klubi hooaja 2018/19 järel kõrgeimal tasemel mängimisest ning alates hooajast 2019/20 on osaletud Eesti tugevuselt teises liigas, meeste esiliigas.
Nimed aastati
&lt;br&gt;
Peatreenerid aastati
Aelius Marcianus

Aelius Marcianus (2. sajandi lõpp – 3. sajandi algus) oli Rooma jurist. Tõenäoliselt elas ta Rooma idaaladel. Ta oli üks viimaseid klassikalise ajastu juriste, pigem prokuliaan. 
Nimi Aelius oli Rooma plebeilik perekonnanimi, mis võis vihjata lihtsale päritolule. 
Tegevusala.
Aelius Marcianus oli pigem õpetaja kui jurist. Tal ei olnud isiklikku juurapraksist, ta ei andnud konsultatsioone. Aelius Marcianus teadis palju keisrite Severuse ja Caracalla reskriptidest, mistõttu on teda seostatud Ulpianusega, kelle stiil on sarnane. Arvatakse, et ta oli Ulpianuse õpilane. 
Tähtsus ajaloos.
Aelius Marcianus on tuntud eelkõige oma mahuka õpetuste kogumi järgi, mis koosnes Gaiuse "Institutsioonide" järgi 16-st "Institutsioonide" raamatust. 
Samuti kirjutas ta mitu monograafiat ja kommentaare, mis avaldati pärast keiser Caracalla surma 217. aastal. Kuigi juristid üldiselt ei ole tema kirjutisi tsiteerinud, hindasid "Justinianuse koodeksi" kokkupanijad tema selget väljendusviisi ning valisid üle 280 tema koostatud lõigu ka "Digestidesse".
Viljandi Metall

Viljandi Metall AS (lühend VMT) on Eesti ehitusettevõte, kontsern.
Kontserni kuuluvad järgmised ettevõtted:
Oldenburgi Vaba Riik

Oldenburgi vabariik (saksa: "Freistaat Oldenburg") oli liidumaa Weimari vabariigis. See loodi 1918. aastal pärast suurhertsog Friedrich August II tagasiastumist novembrirevolutsiooni järel.
1937. aastal kaotas see oma eksklaavid Eutini Läänemere rannikul ja Birkenfeldi Edela-Saksamaal Preisimaale ning omandas Wilhelmshaveni linna, kuid see oli formaalsus, kuna natsid olid 1934. aastal liidumaad "de facto" kaotanud.
Teise maailmasõja alguses 1939. aastal oli nende territoriaalsete muudatuste tulemusel Oldenburgi pindala 5375 km² ja rahvaarv 580 000.
Pärast teist maailmasõda liideti Oldenburg äsjaloodud Alam-Saksi liidumaaga kui Oldenburgi halduspiirkond (Verwaltungsbezirk Oldenburg); mõlemad said 1949. aastal Saksamaa liitvabariigi osaks. Kaks enklaavi said vastavalt Schleswig-Holsteini ja Rheinland-Pfalzi osaks.
Keila Spordi Ring

Keila Spordi Ring oli enne Teist maailmasõda Harjumaal Keilas tegutsenud spordiorganisatsioon; ühtlasi esimene Keila spordiorganisatsioon.
Organisatsiooni asutasid 1922 sporditegelane Ernst Kuljus ja vallasekretär Karl Vasko.
Organisatsioonil oli ka oma jalgpallisektsioon.
Viljandi noortevangla

Viljandi noortevangla oli alaealiste kinnipidamisasutus (vangla) Viljandi maakonnas Viljandis Tallinna tänaval.
Ajalugu.
1. juulil 1954 alustas endise Viljandi vangla kompleksis tegevust Viljandi kasvatusliku töö koloonia (ka Viljandi noortekoloonia). Koloonias viibisid alaealised, keda oli karistatud kohtuotsusega. 
1992. aastal nimetati koloonia ümber Viljandi noortevanglaks. 
Tallinna tänav 41 kinnistul asusid: ühiselamu, koolimaja, masuudihoidla, katlamaja, medpunkt, söökla, kaks töökoda, vahitornid 1, 2, 3, 4, 5, pääsla, olmehoone koos spordisaaliga, vanglaametnike õppehoone, kaitsemüürid, vangla territooriumi välisvalgustussüsteem, tuletõrje veehoidla, garaaž ja alajaam
Vangla suleti 1. mail 2008.
Viljandi kalapidu

Viljandi kalapidu on Viljandi maakonnas Viljandis sealsel järvel toimuv kalastusvõistlus.
Viimane pidu toimus 2016. Pidu korraldas Viljandi Paadimees MTÜ. Varem on pidu korraldanud Koos Kalale MTÜ.
2012 pälvis pidu tunnustuse Viljandi aasta tegu.
Pseudomuutkond

Pseudomuutkond (inglise keeles "pseudomanifold") on topoloogilise ruumi eritüüp. See võib sisaldada iseäraseid punkte.
Näiteks: formula_1 lahendite koonus moodustab pseudomuutkonna.
Pseudomuutkonda võib vaadelda kui iseärasustega muutkonna üldise idee kombinatoorset realisatsiooni.
Pseudomuutkondade puhul saab rääkida orienteeritavusest, orientatsioonist ja kujutuse astmest.
Meeri (eesnimi)

Meeri on naisenimi.
2018. aasta seisuga oli see Eestis esinemissageduselt 414. naisenimi. 1. jaanuari 2018 seisuga oli Eestis eesnimi Meeri 286 naisel.
64 (Tallinna bussiliin)

Tallinna bussiliin 64 sõitis Väike-Õismäe ja Ülemiste vahel. Liini teenindas Tallinna Linnatranspordi AS ning liiklus toimub tööpäevil. Bussiliin oli ekspressliin. Bussiliin avati 1. septembril 2021. Väljumised 15-25 minuti tagant
Enne 2000. aastat on samanumbriline buss sõitnud Väike-Õismäe ja Vana-Pääsküla vahet.
Bussiliin suleti 19 - 21. oktoobril
Mehis (eesnimi)

Mehis on mehenimi.
1. jaanuari 2024. aasta seisuga on eesnimi Mehis 351 mehel. Mehis on populaarsuselt 353. mehenimi.
Mehis on keskmiselt 39 aasta vanune (mediaanvanus on 39).
Kõige populaarsem on eesnimi Mehis vanuserühmas 50–54, kus neid on 10 000 elaniku kohta 3,90, ja Järva maakonnas, kus neid on maakonna 10 000 elaniku kohta 8,10.
Mario (eesnimi)

Mario on mehenimi.
2018. aasta seisuga oli see Eestis esinemissageduselt 191. mehenimi. 1. jaanuari 2018 seisuga oli Eestis eesnimi Mario 856 mehel.
Lätis oli 2021. aasta 30. juuni seisuga eesnimi Mario 107 inimesel.
Maaja (eesnimi)

Maaja on naisenimi.
1. jaanuari 2024. aasta seisuga on eesnimi Maaja 216 naisel. Maaja on populaarsuselt 527. naisenimi.
Maaja on keskmiselt 66 aasta vanune (mediaanvanus on 69).
Kõige populaarsem on eesnimi Maaja vanuserühmas 80–84, kus neid on 10 000 elaniku kohta 7,66, ja Saare maakonnas, kus neid on maakonna 10 000 elaniku kohta 6,11.
Magnus (eesnimi)

Magnus on mehenimi.
2018. aasta seisuga oli see Eestis esinemissageduselt 293. mehenimi. 1. jaanuari 2018 seisuga oli Eestis eesnimi Magnus 428 mehel.
332 eKr

332. aasta eKr ehk "ab urbe condita" CDXXII (422).
Rohingja keel

Rohingja keel on peamiselt Birma lääneosas räägitav indoeuroopa keelkonna indoiraani harusse kuuluv india keel, mida räägivad rohingjad.
Rohingja keelt räägib umbes 1,8 miljonit inimest.
Rohingja keeles on 25 konsonantfoneemi ja 6 vokaalfoneemi.
Rohingja keelt kirjutatakse enamasti araabia kirjal põhinevas tähestikus.
Tígkran Ouzlián

Tígkran Ouzlián (Τίγκραν Ούζλιαν, armeenia keeles Տիգրան Ուզլյան "Tigran Uvzljan"; sündinud 11. veebruaril 1968 Gulripši rajoonis Abhaasi ANSV-s Gruusia NSV-s) on Gruusia NSV ja Kreeka endine poksija, päritolult Abhaasia armeenlane.
Ouzlián võitis 1989. aastal Gruusia NSV esindajana Nõukogude Liidu karika.
Ta läks 1993. aastal Kreekasse ja hakkas esindama seda riiki.
Ta osales sulgkaalus (kuni 57 kg) 1996. aasta Barcelona olümpiamängude poksivõistlustel, kuid kaotas 2. ringis oma kohtumise ja jäi edasisest medaliheitlusest välja ning kergekaalus (kuni 60 kg) 2000. aasta Barcelona olümpiamängude poksivõistlustel, kuid kaotas veerandfinaalis hilisemale kuldmedali- ja olümpiavõitjale Mario Kindelánile (Kuuba) ja jäi edasisest medaliheitlusest välja.
Ta sai kergekaalus (kuni 60 kg) pronksmedali 32. Euroopa meistrivõistlustel (Minsk, 1998), kaotades poolfinaalis hilisemale kuldmedalivõitjale ja Euroopa meistrile Kay Hustele (Saksamaa) ja jäädes edasisest medaliheitlusest välja.
Poksitreeneri ja -tegelasena.
Ta töötas pärast sportlaskarjääri lõppu poksitreenerina, aastatel 2003–2005 oli Kreeka noortekoondise peatreener.
2014. aastal asutas ta Ateenas elukutselisi poksijaid ettevalmistava klubi "Champ House – Tigran Boxing School".
Criuleni

Criuleni on linn Moldovas, Criuleni rajooni keskus. Criuleni asub Dnestri jõe ääres.
Linna haldusalasse kuulub kaks küla: Ohrincea ja Zolonceni.
Criulenit on ürikutes esmamainitud 1607. aastal. Alevi staatuse sai Criuleni 1967. aastal ja linnaõigused 1990. aastate algul.
Moldova 2004. aasta rahvaloenduse andmetel oli Criuleni elanikest moldaavlasi 85,94%, venelasi 6,68%, ukrainlasi 5,87%, gagauuse 0,3% ja bulgaarlasi 0,28%.
Verikäkk

Verikäkk on odrajahust (harvemini rukkijahust) ning vee või petipiimaga ja loomaverega segatud tihkest tainast valmistatud pätsike, millele lisati sibulaga pekitükke.
Verikäkid oli armastatud ja veidi pidulikum eesti rahvatoit. Pärast sügisest lamba- või seatappu valmistati verikäkke ka pikemaks ajaks varuks. Käkid keedeti ning säilitati seejärel kuivatatult. Söömiseks hautati neid supis või hapukoores, aga ka praeti pannil searasvaga. Verikäkkidele lisaks valmistati mõnikord verileiba, seda söödi soojalt rõõsa piimaga.
Eesti loodeosas ja saartel oli 19. sajandi lõpuni kombeks käkitainas või tainapätsid hapendada ning aidas säilitada. Hiljem keedeti neid söömiseks hapukapsasupis.
Pärnu vanalinn

Pärnu vanalinn on Pärnu linnasüda, Pärnu vanim linna osa.
Vanalinnas on säilinud keskaegne ja 17. sajandi lõpu tänavavõrk. 
Vanalinna kaitseks on moodustatud arhitektuurikaitsetsoon. Tänapäeval on moodustatud Pärnu vanalinna ja kuurordi muinsuskaitseala.
II maailmasõja ajal sai vanalinn rängalt kahjustada: umbes 50% vanalinnast muutus varemeteks, sh ka Pärnu ordulinnus. Hiljem lammutati mitme arhitektuurimälestise varemed, nt Nikolai kiriku, ordulinnuse ja nn Elevandi aida omad, hävis Endla teatri hoone. Linna taastamiseks ja arendamiseks koostati linnale generaalplaan.
Butonid

Butonid (indoneesia keeles "suku Buton") on austroneesia rahvas Indoneesias, Kirde-Sulawesi põlisrahvas. Kokku on butoneid 234 500. Enamik butoneid on islami usku.
Erion Veliaj

Erion Veliaj (sündinud 17. detsembril 1979 Tiranas) on Albaania poliitik (Albaania Sotsialistlik Partei).
Erion Veliaj on omandanud bakalaureusekraadi poliitikateaduste alal Grand Valley State Universitys Michiganis Ameerika Ühendriikides ja magistrikraadi Euroopa uuringute alal Sussexi Ülikoolis. 2003. aastal asutas ta liikumise "MJAFT" ('Küllalt'), mida ta juhtis kuni 2007. aasta novembrini. Seejärel asus ta tööle mõttekojas European Stability Initiative. 2011. aastal astus Veliaj Albaania Sotsialistlikku Parteisse, kus temast sai noorsoo ja migratsiooni sekretär. 2013. aastal valiti ta Albaania Rahvakogusse.
Alates 2013. aasta septembrist kuni 2015. aasta aprillini oli ta Albaania sotsiaal- ja noorsoominister. 
2015. aasta juunis valiti ta Tirana linnapeaks. Linnapea ametikohuseid asus ta täitma 30. juulil 2015.
10. veebruaril 2025 arreteeriti Erion Veliaj süüdistatuna korruptsioonis ja rahapesus. Korruptsiooni ja organiseeritud kuritegevuse vastane apellatsioonikohus otsustas 13. märtsil 2025, et ta peab edasi vahi alla jääma.
XXVII üldlaulupidu

XXVII üldlaulupidu toimus 6.–7. juulil 2019 Tallinna Lauluväljakul. 
Laulupeo kunstiline juht oli Peeter Perens. Laulupeo kunstilise juhi assistent ja laulupeo esimese kontserdi muusikajuht oli Siim Selis. Üldlaulupeo liigijuhid olid Maret Alango, Maarja Soone, Hirvo Surva, Triin Koch, Raul Talmar, Mikk Üleoja, Bert Langeler ja Hando Põldmäe.
Toimus kaks kontserti: laulupeo avakontsert "Õpetajale" (laupäeval, 6. juulil kl 19.00) ja laulupidu "Minu arm" (pühapäeval, 7. juulil kl 14.00). 
Laulupeoga tähistati ühtlasi 150 aasta möödumist I üldlaulupeost.
Kontserdid.
Laulupeo avakontsert „Õpetajale“.
Laulupeo avakontserdil "Õpetajale" kõlas peamiselt nõudlikum repertuaar. Esinesid valikkoorid ja kutselised orkestrid (Kaitseväe orkester, Politsei- ja Piirivalveorkester, Eesti Riiklik Sümfooniaorkester). 
Esimese päeva kontserdil osales kokku 175 valikkoori 6559 lauljaga.
Koore juhendas 199 dirigenti.
Laulupidu „Minu arm“.
Teise päeva kontserdil osales kokku 1020 kollektiivi, 32 411 laulja ja orkestrandiga.
Koore ja orkestreid juhendas kokku 809 dirigenti.
XXVII üldlaulupeo teise päeva kontserdi kavast moodustas tavapäratult suure osa uudislooming. 
Laulupeo teise kontserdi piletimüük.
Paar tundi enne laulupeo teise kontserdi algust teatati, et piletimüük on liialt suure osalejate arvu tõttu peatatud, jättes nõnda sajad inimesed värava taha. Põhjuseks toodi mure arstiabi pärast. Laulupeo politseijuhi Kaido Saarniidu sõnul oli laulupeo teisele kontserdile müüdud 62 000 piletit, millele lisandus 44 000 esinejat ning ilma piletita väikelapsed, kaupmehed ja korraldajad.
Piibe (eesnimi)

Piibe on naisenimi.
2018. aasta seisuga oli see Eestis esinemissageduselt 853. naisenimi. 1. jaanuari 2018 seisuga oli Eestis eesnimi Piibe 80 naisel.
Ranno (eesnimi)

Ranno on mehenimi.
2018. aasta seisuga oli see Eestis esinemissageduselt 307. mehenimi. 1. jaanuari 2018 seisuga oli Eestis eesnimi Ranno 378 mehel.
Ruudi (eesnimi)

Ruudi on mehenimi.
2018. aasta seisuga oli see Eestis esinemissageduselt 520. mehenimi. 1. jaanuari 2018 seisuga oli Eestis eesnimi Ruudi 141 mehel.
Venno (eesnimi)

Venno on mehenimi.
2018. aasta seisuga oli see Eestis esinemissageduselt 786. mehenimi. 1. jaanuari 2018 seisuga oli Eestis eesnimi Venno 62 mehel.
Renate (eesnimi)

Renate on naisenimi.
2018. aasta seisuga oli see Eestis esinemissageduselt 480. naisenimi. 1. jaanuari 2018 seisuga oli Eestis eesnimi Renate 222 naisel.
Saara (eesnimi)

Saara on naisenimi.
1. jaanuari 2024. aasta seisuga on eesnimi Saara 502 naisel. Saara on populaarsuselt 325. naisenimi.
Saara on keskmiselt 8 aasta vanune (mediaanvanus on 5).
Kõige populaarsem on eesnimi Saara vanuserühmas 0–4, kus neid on 10 000 elaniku kohta 32,26, ja Hiiu maakonnas, kus neid on maakonna 10 000 elaniku kohta 6,15.
Ursula (eesnimi)

Ursula on naisenimi, mis on pärit ladina tüvest ursa, karu.
2018. aasta seisuga oli see Eestis esinemissageduselt 397. naisenimi. 1. jaanuari 2018 seisuga oli Eestis eesnimi Ursula 307 naisel.
Valli (eesnimi)

Valli on naisenimi.
2018. aasta seisuga oli see Eestis esinemissageduselt 393. naisenimi. 1. jaanuari 2018 seisuga oli Eestis eesnimi Valli 314 naisel.
2020. aasta 1. jaanuari seisuga oli eesnimi Valli 295 naisel ja esinemissageduselt oli see Eestis 414. naisenimi. Noorim Valli oli vanuserühmas 30–34. Kõige populaarsem oli eesnimi Valli vanuserühmas 75–79, kus neid on 10 000 elaniku kohta 9,76.
Viia (eesnimi)

Viia on naisenimi.
2018. aasta seisuga oli see Eestis esinemissageduselt 635. naisenimi. 1. jaanuari 2018 seisuga oli Eestis eesnimi Viia 141 naisel.
Varje

Varje on varjav keskkond, koht või vahend. Sõna on kasutusel ka terminina:
Liudolf (Saksi)

Liudolf (u.805/820 – 11./12. märts 866) oli Karolingide ametnik ja umbes 844. aastast krahv Saksimaa hertsogiriigis. Valitsev Liudolfingide dünastia, tuntud ka kui Ottoonide dünastia, on nimetatud tema järgi; ta on selle vanim kinnitustleidnud liige.
Elu.
Ta oli ühe markkrahv ("Markgraf") Bruni või Brunharti ja selle naise Gisla von Verla poeg. Liudolfil olid ulatuslikud valdused Lääne-Harzi jalamil ja Leine jõel, ta teenis ka väejuhina "(dux)" Ida-Frangi kuninga Ludwig Sakslase sõdades normannide, polaabi slaavlaste, Suur-Määri riigi vastu. Hilisemad autorid kutsusid Liudolfit idasakside hertsogiks ("dux Orientalis Saxonum", arvatavasti 850. aastast) ja Ostfaali krahviks.
830. aasta paiku abiellus Liudolf Odaga, Frangi "princeps" Billungi ja tema naise Aeda tütrega. Abielludes Frangi aadlimehe tütrega järgis Liudolf Karl Suure esitatud ettepanekuid Karolingide impeeriumi terviklikkuse tagamise kohta Saksi sõdade järel abielu kaudu. Oda suri 17. mail 913, arvatavasti 107-aastaselt. Neil oli vähemalt 7 last:
845./846. aastal läksid Liudolf ja tema naine Rooma palverännakule ning 852. aasta paiku asutasid nad paavst Sergius II loal paavst-pühakutele Anastasiusele ja Innocentiusele pühendatud pühade kanonesside maja. Nende erakirikus Brunshausenis nõuetekohaselt asutatud kloostri pühitses Hildesheimi piiskop Altfrid ning Liudolfi alaealine tütar Hathumoda sai selle esimeseks abtissiks. Klooster kolis 881. aastal Gandersheimi kloostrisse, mille Liudolfi pojapoeg Heinrich I Linnupüüdja 919. aastal riigikloostriks ülendas.
Kui kuningas Ludwig Sakslane oli hõivatud keiserliku poliitikaga, tõusis Liudolf oma esivanematelt päritud seisuslikule kui ka alloodmaadele tuginedes Saksi aadli hulgas juhtivale positsioonile – seda näitas tema tütre Liutgardi abielu kuningas Ludwig Nooremaga. Ta on maetud oma Brunshauseni erakloostrisse. Õigusjärglus tema poegade Bruni ja Otto poolt ei kohanud vastupanu.
Vilma

Vilma AS oli Eesti toiduainetetööstusettevõte. Ettevõte tööstushooned asusid Viljandis. Ettevõtte viimane omanik oli Luterma. Ettevõte kustutati Äriregistrist 2013.
Valve

Valve on millegi valvamine või miski, mis tagab valvamise (valvurid, valvemeeskond). Sõnal on ka teisi tähendusi:
Toor

Toor ehk rõngaspind (inglise keeles "torus") on matemaatikas pöördpind, mis tekib ringjoone pöörlemisel selle ringjoonega samal tasandil asuva ning temaga mittelõikuva sirge ümber.
Tooriks nimetatakse ka sellise pinnaga ekvivalentset topoloogilist ruumi või diferentseeruvat muutkonda.
Toori mõiste üldistatakse ka "n"-mõõtmelisele ruumile. 
Toor on kommutatiivse algebralise rühma ja Lie rühma näide.
Cupcini

Cupcini on linn Moldovas Edineți rajoonis.
Cupcinit on ürikutes esmamainitud 1431. aastal, aleviks sai asula 1964. aastal.
Aastatel 1961–1990 kandis asula nime Kalininsk.
Linnaõigused sai Cupcini 1994. aastal.
Moldova 2004. aasta rahvaloenduse andmetel oli Cupcini elanikest moldaavlasi/rumeenlasi 65,36%, ukrainlasi 24,06%, venelasi 9,20%, bulgaarlasi 0,28% ja gagauuse 0,20%.
Geodeetiline joon

Geodeetiline joon (inglise keeles "geodetic line", "geodesic") on diferentsiaalgeomeetrias joon, mis kujutab mingis mõttes lühimat teed pinnal paikneva kahe punkti vahel, või kui üldisemalt võtta, siis kahe punkti vahel Riemanni muutkonnas. Tegemist on "sirgjoone" mõiste üldistusega kõverruumis.
Eestis ilmunud matemaatikaleksikon (2003) annab geodeetilise joone kohta kaks tähendust: 1) antud pinnal paiknev joon, mille kooldumistasand igas punktis läbib pinna normaali selles punktis; 2) üldistatud (näiteks Riemanni) ruumis olev joon, mis on lühim oma kahe teineteise küllalt lähedase punkti vahel.
Määratlus.
Geodeetilise joone täpsem määratlus sõltub ruumi tüübist. Näiteks kahemõõtmelisel pinnal, mis asub kolmemõõtmelises eukleidilises ruumis, on geodeetilisteks joonteks üsna väikesed kaared, mis on sellel pinnal lühimad teed joone otste vahel. Tasapinnal on geodeetiliseks jooneks sirge, silindril – heeliks, sirgjoonelised moodustajad ja ringjooned ning sfääril – suurringide kaared.
Kasutus füüsikas.
Geodeetilisi jooni kasutatakse relativistlikus füüsikas. Nii näiteks liigub üldrelatiivsusteoorias testobjekt piki aegruumi geodeetilisi jooni. Sisuliselt võib kõikide lagranžiaanide ajalist evolutsiooni käsitleda kui liikumist piki geodeetilisi jooni erilises ruumis. Sel viisil on ette kujutatav kogu kalibratsiooniväljade teooria.
Pärnu Vabahariduskeskus

SA Pärnu Vabahariduskeskus on vabaharidust pakkub sihtasutus, mis tegutseb Pärnus aadressil Johann Voldemar Jannseni tänav 7a. Sihtasutus asutati 2004. aastal.
Sihtasutuse eesmärk on edendada laste, noorte ja täiskasvanute vabaharidust ning aidata kaasa Eesti ühiskonna demokraatlikule arengule. Sihtasutus korraldab lühemaid ja pikemaid kursuseid ja seminare, õpi- ja harrastusringe, töörühmi, konverentse, loenguid, kohtumisi, vabaharidusõhtuid jms ning osaleb mitmesugustes projektides. Keelte- ja muusikaõpetust korraldab keskuse juures tegutsev erakool Jana Trink Erakool.
Narva jäähall

Narva jäähall (täpsemalt Narva Paemurru Spordikooli jäähall) on jäähall Narvas aadressil Juuli tänav 4. Jäähalli omanik on Narva Paemurru Spordikool.
Jäähall võeti kasutusele 1992.
Jäähall on Narva PSK koduväljak.
Liudolf

Liudolf on olnud mitme tuntud isiku nimi:
Brun (Saksi)

Brun, ka Bruno või Braun (u.830/840 – 2. veebruar 880), Ottoonide dünastia liige, oli Saksi hertsog 866. aastast kuni oma surmani. Teda on peetud Ottoonide kõrvalharu Brunoonide esivanemaks, kuigi kuuluvus pole kindel. Brun tapeti võitluses põhjala sõdalaste vastu Lüneburgi nõmme lahingus ja on austatud kui üks Ebsdorfi märtritest.
Elu.
Ta oli Saksi krahvi Liudolfi (suri 866) ja selle naise Oda vanem poeg. Tema isal olid suured valdused Ostfaalis piki Leine jõge, kus ta 852. aastal asutas Brunshauseni kloostri. Brun järgnes oma isale ja on krahvina mainitud 877. aastal. 
Kuna Liudolfi kirjeldatakse kui "dux orientalis Saxonum", s.o. Ida-Saksi (Ostfaali) juhina, on võimalik, et Brun oli keskaegse krooniku Widukindi Corveyst teose "Res gestae saxonicae sive annalium libri tres" järgi juba "dux totius Saxonum", kogu Saksimaa hertsog. Tema perekonna tõus Ida-Frangi riigis on dokumenteeritud faktiga, et Bruni õde Liutgard abiellus 874. aastal Karolingi prints Ludwig Nooremaga, kuningas Ludwig Sakslase teise pojaga, misjärel kutsuti teda teoses "Annales Fuldenses" "ducem et fratrem reinæ", "hertsog ja kuninganna vend". Midagi pole teada Bruni abielust ja lastest.
Ta toetas oma õemeest Ludwig Nooremat selle võitluses oma onu, keiser Charles II Paljaspeaga. Sakside väepealikuna viikingite sissetungi ajal suri ta koos mitme muu aadlimehega lahingus põhjala sõdalaste vastu (arvatavasti kuningas Alfred Suure poolt võidetud Suure paganate armee daanide kontingent) küünlapäeval 2. veebruaril 880. Kesktalvine lahing oli hävitav lüüasaamine; hertsog Brun, Mindeni ja Hildesheimi piiskopid, samuti 12 Saksi krahvi ja mitu muud aadlimeest tapeti. Kroonik piiskop Thietmar von Merseburgi sõnul suri Brun üleujutatud jões, mis tõenäoliselt toimus lahingu või taganemise ajal. Talle järgnes tema noorem vend Otto Hiilgav, kelle pojast Heinrich Linnupüüdjast sai 919. aastal Saksa kuningas.
Veneratsioon.
Bruni austatakse katoliku kiriku pühaku ja märtrina, tema püha tähistatakse 2. veebruaril nime all Püha Saksi Brun. 1160. aasta paiku teisaldati tema säilmed Dannenbergi krahvide poolt Ebstorfi kloostrisse Uelzeni lähedal, mis 14. sajandist määrati 880. aasta lahingu toimumiskohaks ja sai suureks palverännaku kohaks.
Pärimuse kohaselt on Brun ka Braunschweigi (Brunswicki) asutaja, samuti kohaliku krahvi Brun I (kandidaat 1002. aasta kuninga valimistel) ja tema Brunooni järglaste esivanem. Järjepidev nimetamine viitab sugulusele, kuid mõned näited viitavad varasemale Saksi markkrahvile Brun Nooremale, võibolla Bruni vanaisale.